open-index/open-wikipedia-markdown huggingface dataset:
ნუცა ალექსი-მესხიშვილი

**ნუცა (სალომე) ალექსი-მესხიშვილი** (დ. 1 მარტი, 1966, თბილისი)  — ქართველი კინორეჟისორი.

## ბიოგრაფია
ნუცა ალექსი-მესხიშვილი (ფსევდონიმი: Salome Alexi) დაიბადა 1966 წლის 1 მარტს, ლანა ღოღობერიძისა და ლადო ალექსი-მესხიშვილის ოჯახში. 1986 წელს დაამთავრა თბილისის სამხატვრო აკადემია, ხოლო 1988–1992 წლებში მუშაობდა კინოსტუდია „ქართულ ფილმში“ მხატვრად. 1992–1996 წლებში სწავლობდა პარიზის კინოსკოლა La Fémis–ის კინოსარეჟისორო ფაკულტეტზე. 2009–2010 წლებში იყო რეპორტიორი ევროპის საბჭოში (სტრასბურგი).

## ფილმოგრაფია 
;რეჟისორული ნამუშევრები
* „ღამე“ (One Night)
* „შავი ზღვა“ (Black Sea)
* „ზღვაზე ხომ არ წავსულიყავით?“ („Si On Allait A La Mer“), (La Fémis) (სადიპლომო ფილმი) 
* „ბედნიერება“ („Felicita“) – 2009  
* „კრედიტის ლიმიტი“ („Line of Credit“) –  2014

;გადაღებულია ფილმებში
* „ბავშვები“ – 1976  
* „რამდენიმე ინტერვიუ პირად საკითხებზე“ (ეკა), რეჟისორი ლანა ღოღობერიძე – 1978 
* „ორომტრიალი“ – 1986

;ფილმების მხატვარი
* „ვალსი პეჩორაზე“, რეჟისორი ლანა ღოღობერიძე – 1992

## ჯილდოები 
*ჯილდოები მოკლემეტრაჟიანი ფილმისთვის ბედნიერება (Felicita):
*ჟიურის სპეციალური პრიზი ვენეციის მოკლემეტრაჟიანი ფილმების 66–ე საერთაშორისო კინოფესტივალზე ფილმისათვის "ბედნიერება" (Felicita),  ზაირა არსენიშვილის მოთხრობის – „ცოლმა ქმარი დაიტირა“-ს მიხედვით – 2009

## რესურსები ინტერნეტში 
* ფილმოგრაფია 
* "ფილმი რომ ცხოვრების ნაწილად იქცეს..."
* “ბედნიერება” ვენეციის კინოფესტივალის ლაურეატთა შორისაა
* ვენეცია პოლიტიკური აქცენტებით და ქართული ფილმის წარმატება 
* რატომ არ სწყალობს ქართული ტელე-სივრცე ნუცა ალექსი-მესხიშვილს? 
* "ბედნიერება", ანუ ტელეფონით დატირება
* ბიოგრაფია
* ნუცა ალექსი–მესხიშვილი
* Salome Alexi
* დავით ბუხრიკიძის ინტერვიუ ნუცა ალექსი მესხიშვილთან

## სქოლიო
კატეგორია:დაბადებული 1 მარტი
კატეგორია:დაბადებული 1966
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:ქართველი კინოპროდიუსერები
კატეგორია:ქალი რეჟისორები
When I'm Sixty-Four

'''When I'm Sixty-Four'* — ინგლისელი მუსიკოს პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში *Sgt. Pepper's Lonely Hearts Club Band''.  მის ავტორებად მითითებულები არიან ჯონ ლენონისა დაპოლ მაკ-კარტნი.

მიუხედავად იმისა, რომ სიმღერა არ გამოცემულა სინგლად (და მხოლოდ სინგლების Strawberry Fields Forever და Penny Lane b-გვერდზე იყო წარმოდგენილი), იგი დღემდე რჩებდა The Beatles-ის ერთ-ერთ პოპულარულ ნომრად, რომელიც შესრულებულია მიუზიკ ჰოლის სტილში. პოლ მაკ-კარტნი ამ სიმღერაში უმღერის თავის შეყვარებულს იმ იმედით, რომ იგი (პოლი) 64 წლის ასაკშიც ისევე ეყვარება, როგორც ახალგაზრდობაში. სიმღერა ასევე ჟღერს ანიმაციურ ფილმში „ყვითელი წყალქვეშა ნავი“, სადაც The Beatles-ის წევრები დროის ზღვაში მოგზაურობენ და სწრაფად ბერდებიან.

## სქოლიო
კატეგორია:The Beatles-ის სიმღერები
კატეგორია:1967 წლის სიმღერები
სფაქსი

**სფაქსი** () — ქალაქი ტუნისში, დედაქალაქ ტუნისიდან სამხრეთ-დასავლეთით 270 კილომეტრის დაშორებით. ქალაქი დაარსდა 849 წელს, ძველი რომაული დასახლების ტაპარურის ნანგრევებზე. ამჟამად სფაქსი წარმოადგენს სფაქსის ვილაიეთის ადმინისტრაციულ ცენტრს და ის გაშენებულია გაბასის ყურის ნაპირებზე, სფაქსი ტუნისის ერთ-ერთი უმნიშვნელოვანესი საპორტო ქალაქია. ქალაქის მოსახლეობის რაოდენობა 2005 წლის მონაცემებით 340 000 კაცს შეადგენს. სფაქსის სიახლოვეს მოიპოვებენ ფოსფატებს. 

## ისტორია 
X საუკუნის ბოლოს სფაქსი გახდა დამოუკიდებელი ქალაქ-სახელმწიფო. 1148 წელს ეს ქალაქი დაიპყრო სიცილიის მეფე როჯერ II-მ და ის მხოლოდ 1156 წელს გათავისუფლდა. XVI საუკუნისთვის სფაქსი უკვე ექცევა ესპანეთის საზღვრებში. XIX საუკუნის ბოლოსთვის ტუნისი დაიპყრო საფრანგეთმა და ეს ტერიტორიაც საფრანგეთი იმპერიის შემადგენელ ნაწილად იქცა. მეორე მსოფლიო ომის დროს სფაქსი იყო ნაცისტური მხარის დასაყრდენი ტერიტორია, ხოლო მეორე მსოფლიო ომის დასრულების შემდეგ ტუნისი კვლავ საფრანგეთს დაუბრუნდა. 1956 წელს ქვეყნის დამოუკიდებლობის მოიპოვების შემდეგ, სფაქსი შევიდა ახლად შექმნილი ტუნისის სახელმწიფოს შემადგენლობაში. 

კატეგორია:ტუნისის ქალაქები
ბროდვეის თეატრი

thumb|300px|თეატრები 45-ე ქუჩის გასწვრივ
**ბროდვეის თეატრი** (; შემოკლ. ბროდვეი) — კომერციული თეატრალური ხელოვნების განსაკუთრებული ჟანრი. ტერმინი მიუთითებს თეატრალურ წარმოდგენებზე 40 მსხვილ პროფესიულ თეატრში 500 ან მეტი ადგილით, რომლებიც თეატრალურ უბანში მდებარეობს (ასევე ერთი თეატრი ლინკოლნ-ცენტრში), მანჰეტენზე, ნიუ-იორკში. ლონდონის უესტ-ენდის თეატრთან ერთად ბროდვეის თეატრი ინგლისურენოვან მსოფლიოში კომერციული თეატრის უმაღლეს დონეს წარმოადგენს.

ბროდვეის თეატრალური უბანი ნიუ-იორკის პოპულარული ტურისტული ღირსშესანიშნაობაა. ბროდვეის ლიგის თანახმად, ბროდვეის წარმოდგენებზე 2009-2010 წლის სეზონზე $1.02 მილიარდის ღირებულების ბილეთები გაიყიდა.

## რესურსები ინტერნეტში 
*ბროდვეის ინტერნეტ-მონაცემთა ბაზა.
*Broadway.com ბროდვეის თეატრი.

## სქოლიო 
კატეგორია:თეატრალური ჟანრები
*
თეატრი
კატეგორია:მუსიკალური თეატრი
ქვემო ნაგვაზავო

**ქვემო ნაგვაზავო**, *ქვედა ნაგვაზაო* () — სოფელი საქართველოში, მარტვილის მუნიციპალიტეტში, ნაგვაზავოს თემი (სოფლები: ზემო ნაგვაზავო, ქვემო ნაგვაზავო, ლეკვანტალიე). სოფელში არის საჯარო სკოლა. აქ დაიბადა პოეტი ნოშრევან ჯიშკარიანი.

## გეოგრაფია
მდებარეობს ოდიშის ვაკეზე, მდინარე აბაშის მარცხენა სანაპიროზე, ზღვის დონიდან 140 მეტრზე, კლიმატი — ნოტიო სუბტროპიკული. მარტვილიდან 5 კილომეტრი, მანძილი თბილისამდე 279 კმ, მანძილი ზუგდიდამდე 80 კმ, უახლოესი პორტი ქალაქი ფოთი — 70 კმ, უახლოესი რკინიგზის სადგური — ქ. აბაშა (29 კილომეტრი), უახლოესი აეროპორტი — ქუთაისის საერთაშორისო აეროპორტი - 40 კმ.

### ტოპონიმები 
* **(ლ)ეჯღარკე** — უბანი სოფლის ცენტრში.
* **(ლ)ეცერცვე** — უბანი სოფლის ჩრდილოეთით.
* **(ლ)ეგვაზე** — უბანი სოფლის აღმოსავლეთით.
* **კაჟონა** — უბანი სოფლის სამხრეთ-აღმოსავლეთით.
* **ჭალე** — ახო (საყანური გაკაფული) სოფლის დასავლეთით.

## დემოგრაფია
2014 წლის აღწერის მონაცემებით სოფელში ცხოვრობს 734 ადამიანი.

### მოსახლე გვარები 
სოფელში დღესდღეობით ცხოვრობენ შემდეგი გვარის წარმომადგენლები: ჯღარკავები, გვაზავები, ცერცვაძეები, სილაგავები, თოშხუები, ფუტკარაძეები, მანტუები, ძიძიგურები და სხვ.

## ეკონომიკა
საბჭოთა პერიოდში განვითარებული იყო მესიმინდეობა და მეჩაიეობა. ამჟამად სოფლის მეურნეობის ძირითადი დარგებია მემარცვლეობა და მეცხოველეობა, მემცენარეობიდან მნიშვნელოვანი ადგილი უჭირავს მარცვლეულ კულტურებს, კერძოდ: სიმინდს, სოიოსა და ლობიოს. მრავალწლიანი ნარგავებიდან — თხილსა და სუბტროპიკულ ხურმას. 

## გალერეა

სურათი:Kvemo Nagvazao public school.JPG|ქვემო ნაგვაზავოს საჯარო სკოლაგიორგი ათათიას ფოტო
სურათი:Nojikhevi monastery complex5.JPG|ქვემო ნაგვაზავოში მდებარე ნაჯიხუს სამონასტრო კომპლექსიგიორგი ათათიას ფოტო
სურათი:ქვემო ნაგვაზავოს საჯარო სკოლა.jpg|ქვემო ნაგვაზავოს საჯარო სკოლაგიორგი ათათიას ფოტო
სურათი:Kvemo nagvazavos recreational facilities.jpg|დასასვენებელი ობიექტიგიორგი ათათიას ფოტო
სურათი:Long distance road to Kvemo Nagvazavo.JPG|ქვემო ნაგვაზავოზე გამავალი საქალაქთაშორისო გზაგიორგი ათათიას ფოტო

## ლიტერატურა
## სქოლიო 
კატეგორია:მარტვილის მუნიციპალიტეტის სოფლები
ჩელსი (სასტუმრო)

thumb|ჩელსის ფასადი 23-ე ქუჩაზე
**სასტუმრო ჩელსი** () — სასტუმრო და ისტორიული ადგილი ქალაქ ნიუ-იორკში, ძირითადად ცნობილი მისი ხანგრძლივი მდგმურების ისტორიით. აქ ცხოვრობდა მრავალი მწერალი, მუსიკოსი, მსახიობი, მათ შორის ბობ დილანი, ჯენის ჯოპლინი, პატი სმიტი, ლეონარდ კოენი, არტურ კლარკი, დილან ტომასი, სიდ ვიციუსი, რობერტ მაპლთორპი, ლარი რივერსი და ენდი უორჰოლის სტუდიასთან „The Factory“ დაკავშირებული მრავალი ადამიანი. სასტუმრო მდებარეობს მანჰეტენის ჩელსის უბანში, უესტ 23-ს ქუჩის 222-ში, მეშვიდე და მერვე ავენიუებს შორის. მიუხედავად იმისა, რომ სასტუმრო ხანგრძლივ მდგმურებს უკვე აღარ იღებს, შენობაში კვლავაც ცხოვრობს მრავალი გამოჩენილი ადამიანი. სტუმრების გაჩერების მაქსიმალური ვადაა 24 ღამე.

## რესურსები ინტერნეტში
* სასტუმრო ჩელსის სურათების გალერეა

კატეგორია:ნიუ-იორკის სასტუმროები
კატეგორია:მანჰეტენი
კატეგორია:1883 წლის არქიტექტურა
ინტერაქტივკორპ ბილდინგი

[thumb|300px|შენობის ფასადი მდ. [ჰუდზონის მხრიდან]]
**ინტერაქტივკორპ ბილდინგი** () — ინტერაქტივკორპის შტაბ-ბინა. ამერიკელი არქიტქტორის ფრენკ გერის პროექტით, დეკონსტრუქტივიზმის სტილში აგებული შენობა ჩელსიში, ნიუ-იორკის მანჰეტენის უბანში. დასრულდა 2007 წელს. მსგავსია გერის სხვა პროექტების და ორი ძირითადი ნაწილისგან შედგება: ერთი ვრცელი ბაზა, რომელიც გიგანტურ ფუტკრის ფიჭების გროვას ჰგავს და მეორე იგივე, მაგრამ მცირე ზომის ზედა ნაწილი. შედეგად, იგი ორი ძალიან მაღალისართულიანი შენობის შთაბეჭდილებას ქმნის, თუმცა, სინამდვილეში, ის 10-სართულიანია.

## გალერეა 

IAC Building (7112459201).jpg| 
Gehry IAC and Nouvel 100 11th Ave.jpg| 
IAC night jeh.jpg| 
Highline and IAC Building NY1.jpg| 

## რესურსები ინტერნეტში
* ოფიციალური საიტი 

## სქოლიო
კატეგორია:დეკონსტრუქტივიზმი
კატეგორია:ნიუ-იორკის არქიტექტურა
კატეგორია:ფრენკ გერის შენობები
მელაძე (მრავალმნიშვნელოვანი)

საკუთარი სახელი **მელაძე** შეიძლება აღნიშნავდეს ერთ-ერთ შემდეგ პიროვნებათაგანს:

* აკაკი მელაძე — სპორტსმენი (ფეხბურთელი)
* ალბერტ მელაძე — პოლიტიკოსი
* ალექსანდრე მელაძე — ინჟინერი
* გიორგი მელაძე — პოლიტიკოსი
* დიმიტრი მელაძე — გენეტიკოსი
* დომენტი მელაძე — საბჭოთა სამხედრო პირი
* ვალერი მელაძე — მომღერალი
* ვლადიმერ მელაძე — მეტალურგი
* მევლუდ მელაძე — სპორტსმენი (ავტორბოლა, სამბო)
* პავლე მელაძე — საბჭოთა პარტიული და სახელმწიფო მოხელე
* ჰამლეტ მელაძე — მათემატიკოსი, პედაგოგი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კალატოზიშვილი

საკუთარი სახელი **კალატოზიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი კალატოზიშვილი — კინოოპერატორი, კინორეჟისორი
* მიხეილ კალატოზიშვილი — კინორეჟისორი
* მიხეილ კალატოზიშვილი — კინორეჟისორი
* ნანკა კალატოზიშვილი — ქართველი მსახიობი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
Lovely Rita

**Lovely Rita** — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''.

სიმღერა ეძღვნება საპატრულო პოლიციის თანამშრომელ ქალბატონებს. მათ ძირითად მოვალეობებში შედის სატრანსპორტო საშუალებების სწორი პარკირების კონტროლი.

## სქოლიო
კატეგორია:The Beatles-ის სიმღერები
კატეგორია:1967 წლის სიმღერები
მიურიდები

**მიურიდების საძმო** (الطريقة المريدية, Aṭ-Ṭarīqat al-Murīdiyya ან მარტივად مريدية, Murīdiyya არაბულად), გავრცელებული სუფისტური მიმდინარეობა სენეგალსა და გამბიაში, შტაბ-ბინით წმინდა ქალაქ ტუბაში, სენეგალი. მიმდევრებს მიურიდებს უწოდებენ, არაბული სიტყვიდან "მიურიდ" (სიტყვასიტყვით "მსურველი"), ტერმინი, რომელიც სუფიზმში სულიერი მოძღვრის მოწაფედ დანიშნულს ნიშნავს. მიურიდთა რწმენები და წეს-ჩვეულებები მიურიდიზმში ერთიანდება.

კატეგორია:მიურიდიზმი
კატეგორია:სუფიზმი
Good Morning Good Morning

**Good Morning Good Morning** — ჯონ ლენონის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''. სიმღერის ავტორებად მითითებულნი არიან ლენონი და პოლ მაკ-კარტნი.

სიმღერის გავლენად იქცა დილის კვების სატელევიზიო რეკლამა, კერძოდ — კომპანიის Kellogg სიმინდის ფიფქების.

ჯეფ ემერიკს ეკუთვნის ცხოველების ხმების კოლაჟი, რომლითაც ეს სიმღერა ასე გამოირჩევა.

## რესურსები ინტერნეტში 
* 
* 
* 
* 
* ვიდეო სიმღერის სტუდიური ვერსიის ხმოვანებასთან ერთად

კატეგორია:The Beatles-ის სიმღერები
კატეგორია:1967 წლის სიმღერები
B-2 Spirit

Northrop Grumman **B-2 Spirit** (აგრეთვე ცნობილი როგორც *Stealth Bomber*) — ამერიკული მძიმე ბომბდამშენი, დაფუძნებული მცირედ შესამჩნევი სტელსის ტექნოლოგიაზე, დაპროექტებულია მოწინააღმდეგის ჰაერსაწინაამღმდეგო თავდაცვის გასარღვევად და იქ როგორც ჩევულებრივი, ასევე ბირთვული იარაღის განსათავსებლად. მნიშვნელოვანი კაპიტალური და საექსპლუატაციო ხარჯების გამო  პროექტმა ორაზროვნება გამოიწვია კონგრესსა და სამხედრო შტაბის უფროსებს შორის. გვიანი 1980-იანებისა და ადრეული 1990-იანების განმავლობაში კონგრესმა შეამცირა თავდაპირველი გეგმები 132 ბობდამშენის წარმოების შესახებ, და ნება დართო, გამოეშვათ მხოლოდ 21.

თითო თვითმფრინავის საშუალო ღირებულება 737 მილიონი აშშ-ის დოლარია (1997 წლის კურსით). თითოეული ასეთი თვითმფრინავის სრული შენაძენი საშუალოდ 929 მილიონი დოლარი ჯდება, რომელშიც შედის სათადარიგო ნაწილები, აღჭურვილობა,  მოდერნიზაცია და პროგრამული უზრუნველყოფა.

ბომბდამშენს ჰყავს ორ-კაციანი ეკიპაჟი და შეუძლია ჩამოყაროს 80 ცალი 230 კილოგრამიანი JDAM-ის ტიპის GPS სისტემის ბომბები(დასავლური ტიპის Boeing–ის მიერ წარმოებული GPS-ით მართვადი ბომბები. მათ შეუძლიათ სამიზნეებზე დარტყმა 72 კმ მანძილზე. დაცემის დროს ბომბი ფრთებს ხსნის, რაც საშუალებას აძლევს, დაგეგმოს მანძილი 72 კმ-მდე და რეალურად გაასამმაგოს დიაპაზონი.), ან 16 ცალი 1100 კილოგრამიანი B83-ის ტიპის ბირთვული ბომბები. B-2 ერთადერთი თვითმფრინავია, რომელსაც შეუძლია ატაროს დიდი ჰაერი-მიწა ტიპის შეიარაღება სტელსის კონფიგურაციაში.

B-2 გამოიყენება ჯაშუშად კონტრდაზვერვის მიერ და აწყობს დასამახსოვრებელ საზოგადოებრივ წარმოდგენებს ავიაშოუებზე 1990-იანების შემდეგ.

## რესურსები ინტერნეტში 
* B-2 Spirit fact sheet.
* gallery on U.S. Air Force site .
* B-2 Spirit page on Northrop Grumman site .
* B-2 page on NASA Langley site .
* B-2 Spirit page at GlobalSecurity.org.
* B-2 Bomber page on Center for Defense Information site.
* B-2 Spirit Stealth bomber on airforce-technology.com.
* B-2 Spirit (Stealth Bomber) page on aircraft-info.net .
* B-2 Stealth Bomber article on How It Works Daily.

## სქოლიო 
კატეგორია:საბრძოლო თვითმფრინავები
პატარა ქალთევზა (1989 წლის ფილმი)

***პატარა ქალთევზა*** () — Walt Disney Feature Animation-ის 1989 წლის სრულმეტრაჟიანი ანიმაციური ფილმი, Buena Vista Pictures-ის დისტრიბუციით. იგი ეფუძნება დანიელი მწერალ ჰანს კრისტიან ანდერსენის ამავე სახელწოდების ზღაპარს. *პატარა ქალთევზაში* მოთხრობილია ქალთევზაზე, რომელსაც უყვარდება უფლისწული და ოცნებობს, ადამიანად იქცეს. ფილმის რეჟისორები, სცენარის ავტორები და პროდიუსერები არიან რონ კლემენტსი და ჯონ მასკერი, ხოლო მუსიკის ავტორები — ალან მენკენი და ჰოვარდ ეშმენი (აგრეთვე თანაპროდიუსერი). როლებს ახმოვანებენ ჯოდი ბენსონი, კრისტოფერ დენიელ ბარნსი, პეტ კეროლი, სემიუელ ე. რაიტი, ჯეისონ მარინი, კენეთ მარსი, ბადი ჰეკეტი და რენე ობერჟონუა.

დისნეის სრულმეტრაჟიანების ანიმაციური ფილმების სერიის ეს, რიგით 28-ე ნამუშევარი, კინოთეატრებში გამოვიდა 1989 წლის 17 ნოემბერს და ძირითადად დადებითი შეფასებები მიიღო. პირველად გამოსვლის შემდეგ აშშ-ში მისმა შემოსავალმა 84 მილიონი დოლარი შეადგინა, ხოლო საერთო ჯამში, მსოფლიო მასშტაბით — 211 მილიონი.

2007 წელს დენვერში გაიმართა ამავე სახელწოდების მიუზიკლის პრემიერა და გამოვიდა დაგ რაიტის თანმხლები წიგნი. მიუზიკლში გაიჟღერეს ტექსტების ავტორ გლენ სლეიტერის თანამონაწილეობით დაწერილმა ალან მენკენის ახალმა კომპოზიციებმა. 2008 წლის 10 იანვარს დაიწყო ამ დადგმის ბროდვეიზე ჩვენება.

2016 წლის მაისში ცნობილი გახდა, რომ დისნეის მიერ დაგეგმილი იყო *ქალთევზას* მხატვრულ ფილმად ადაპტირება.

### მუსიკა
## რესურსები ინტერნეტში
*
*
*
*
*
*

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1989 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:1989 წლის ამერიკული ფილმები
კატეგორია:Walt Disney Pictures-ის ფილმები
ორანი

**ორანი** (არაბული: وهران,) — ქალაქი ხმელთაშუა ზღვის სამხრეთ-დასავლეთ სანაპირო ზოლში, ეს დასახლება წარმოადგენს ალჟირშის მეორე უდიდეს ქალაქს.

ფრანგული მმარეთველობის დროს ორანი იყო პრეფექტურა, ორანის დეპარტამენტში. ამჟამად ეს დასახლება წარმოადგენს ორანის პროვინციის (*ვილაიეთი*) ადმინისტრაციულ ცენტრს. აქ დაახლოებით ცხოვრობს 1,283,250 კაცი (2006), ხოლო რაც შეეხება ქალაქის აგლომერაციას, აქ მცხოვრებთა რაოდენობა 2 მილიონს აღწევს და მას დედაქალაქ ალჟირის შემდეგ ქვეყანაში მეორე ადგილი უკავია. ორანი არის საპორტო ქალაქი, 1960 წლის შემდეგ ეს ქალაქი დასავლეთ ალჟირის უმნიშვნელოვანესი კომერციული, ინდუსტრიული და საგანმანათლებლო ცენტრი გახდა. ორანიდან 432 კილომეტრში მდებარეობს ქვეყნის დედაქალაქი ალჟირი.

## გეოგრაფია 
### კლიმატი 
ორანი მდებარეობს სუბტროპიკულ კლიმატურ სარტყელში. საშუალო წლიური ტემპერატურა 17,7 გრადუს აღწევს, წლიური ნალექების რაოდენობა კი 388 მილიმეტრია.

ყველაზე თბილი თვეები არის ივლისი და აგვისტო, რომლის საშუალო ტეპმპერატურა 24.2 - 24.8 გრადუს აღწევს, ზამთრის ყველაზე ცივი თვეებია დეკემბერი და თებერვალი, საშუალო ტემპერატურა 11.7 - 12.4&nbsp;°C.

ქალაქში ყველაზე მეტი ნალექი ოქტომბერსა და აპრილში მოდის.

## ისტორია 
ორანი დაარსდა 903 წელს, მას დაარსებიდანვე სავაჭრო მიზნებისთვის მნიშვნელოვანი ფუნქციები ეკისრებოდა. 1509 წელს ეს ადგილები შევიდა ესპანეთის სახელმწიფოს შემადგენლობაში. ესპანთა მმართველობა აქ 1708 წლამდე გაგრძელდა, ამ წელს ოსმალებმა შეძლეს ჩრდილოეთი ალჟირის დაპყრობა. ესპანეთმა 1732 წელს მოახერხა, ამ ქალაქის უკან დაბრუნება. თუმცა უკვე ორანის სავაჭრო ფუნქციები დაკარგული ჰქონდა, სწორედ ამიტომ 1792 წელს, ესპანეთის მეფე კარლოს IV-მ ეს ქალაქი ოსმალებს მიჰყიდა. ოსმალთა მმართველობა აქ 1831 წლამდე გაგრძელდა. ამ პერიოდიდან ქალაქში იწყება ფრანგული პერიოდი.

საფრანგეთის მმართველობის დროს, ორანი გახდა ამავე სახელწოდების დეპარტამენტის ადმინისტრაციული ცენტრი. მეორე მსოფლიო ომის დროს ამ ტერიტორიაზე, ბრიტანულმა ფლოტმა მოახდინა გერმანიის მხარეს მყოფი ვიშის საფრანგეთის გემების ჩაძირვა. მეორე მსოფლიო ომის პერიოდში აქ კიდევ რამდენიმე მნიშვნელოვანი სამხედრო ოპერაცია განხორციელდა.

ორანს მნიშვნელოვანი ფუნქციები ეკისრა ალჟირის დამოუკიდებლობის ომში.

## ორანი დღეს 
დღეს ორანში არის, ჩრდილოეთ აფრიკის ერთ-ერთი უდიდესი ნავსადგური. ამ ქალაქს ქვეყნის ცხოვრებაში უდიდესი დანიშნულება აქვს, აქ მდებარეობს ალჟირის სიდიდით მეორე უნივერსიტეტი.

## დაძმობილებული ქალაქები 
## სქოლიო 
კატეგორია:ალჟირის ქალაქები
ოლივერი და კომპანია

***ოლივერი და კომპანია*** () — Walt Disney Feature Animation-ის 1988 წლის ანიმაციური ფილმი, Buena Vista Pictures Distribution-ის დისტრიბუციით. იგი უოლტ დისნეის ანიმაციური სტუდიების რიგით 27-ე სრულმეტრაჟიანი ანიმაციური ფილმია და ეფუძნება ჩარლზ დიკენსის რომანს „ოლივერ ტვისტი“. ფილმის სიუჟეტის მიხედვით ოლივერი არის უსახლკარო კნუტი, რომელიც იკარგება ქალაქის ქუჩებში და დიდ თავგადასავალში ამოჰყოფს თავს. მოქმედება ლონდონიდან გადატანილია 1980-იანების ნიუ-იორკში. ფეიჯინის ბანდა შედგება ძაღლებისგან (აქედან ერთ-ერთია დოჯერი), ხოლო საიკსი მევახშეა.

ფილმის წარმოება დაიწყო 1987 წელს, „ოლივერის და დოჯერის“ სამუშაო სახელწოდებით. იგი გამოვიდა აშშ-ში, კანადაში და გაერთიანებულ სამეფოში 1996 წლის 29 მარტს. იმავე წელს ფილმი ვიდეოზეც გამოიცა, 2002 და 2009 წელს - DVD-ზე, ხოლო 2013 წელს, 25 წლიანი იუბილეს აღსანიშნავად - Blu-ray-ზე.

## სიმღერები
# Once Upon a Time in New York City
# Why Should I Worry - დოჯერი, გუნდი
# Streets of Gold - რიტა, დოჯერი, გუნდი
# Perfect Isn't Easy - ჟორჟეტა
# Good Company - ჯენი
# Why Should I Worry (რეპრიზა) — ყველა

## რესურსები ინტერნეტში
* 
* 
* 
* 
* 
* 

## სქოლიო
კატეგორია:1988 წლის ანიმაციური ფილმები
კატეგორია:1988 წლის ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
დიდი დეტექტივი თაგვი

***დიდი დეტექტივი თაგვი*** () — Walt Disney Feature Animation-ის 1986 წლის ანიმაციური ფილმი, Buena Vista Distribution-ის დისტრიბუციით. ამ, დისნეის რიგით 26-ე სრულმეტრაჟიანი ანიმაციური ფილმის რეჟისორები არიან ბარნი მეტინსონი, დევიდ მიშენერი, ისევე, როგორც ჯონ მასკერი და რონ კლემენტსი, რომლებმაც მოგვიანებით იმუშავეს „პატარა ქალთევზაზე“ და „ალადინზე“. ფილმის ალტერნატიული სახელწოდება, რომელიც 1992 წელს ხელმეორედ გამოშვებისას გამოიყენეს, იყო **დიდი დეტექტივი თაგვის თავგადასავლები**. სხვადასხვა ქვეყანაში აგრეთვე გამოიყენებოდა სახელწოდება ***დიდი დეტექტივი თაგვი ბეიზილი***. ფილმის ყველა პერსონაჟი არის თაგვი ან ვირთაგვა, რომელიც ვიქტორიანული ეპოქის ლონდონში ცხოვრობს.

ეფუძნება რა ივ ტაიტუსის რომანს „ბეიზილი ბეიკერ-სტრიტიდან“, ფილმის სიუჟეტი შერლოკ ჰოლმზის სტილშია და აღწერს გმირ თაგვს, რომელიც დაკავებულია სხვადასხვა საქმის გამოძიებით. ტაიტუსმა ამ პერსონაჟს სახელი შეურჩია ბეიზილ რეტბოუნის პატივსაცემად - უკანასკნელი ყველაზე მეტად ცნობილია ჰოლმზის როლის შესრულებით. ჰოლმზი ართურ კონან დოილის ერთ-ერთ მოთხრობაში აგრეთვე ახსენებს *ბეიზილს*, როგორც თავის ერთ-ერთ ზედმეტსახელს.

*დიდი დეტექტივი თაგვი* კინოთეატრებში 1986 წლის 2 ივლისს გამოვიდა, ჰქონდა დადებითი შეფასებები და ფინანსური წარმატებაც, განსხვავევით სტუდიების წინა ნამუშევრისგან, „შავი კარდალა“. კომპანიის ახალი მმართველები დარწმუნებულები იყვნენ, რომ ანიმაციის განყოფილება მნიშვნელოვან სფეროს წარმოადგენდა, რასაც შემდგომში დისნეის რენესანსის სახელწოდებით ცნობილი პერიოდი მოჰყვა.

## საუნდტრეკი 
ფილმის საუნდტრეკული ალბომი გამოვიდა მხოლოდ 1992 წელს. მასში შესულია:

# Main Tittle - 1:40
# Dawson Finds Olivia - 1:20
# Enter Basil - 2:12
# Enter Ratigan - 2:17
# Crushed Box - 1:30
# The World's Greatest Criminal Mind - ვინსენტ პრაისი  - 5:09
# Unusual Foot Prints - 1:40
# Here's Toby - 3:53
# Check Mate - 2:41
# Reunion - 2:38
# Let Me Be Good to You - მელისა მანჩესტერი  - 3:01
# Ratigan's Plan - 2:01
# Goodbye So Soon - ვინსენტ პრაისი  - 2:55
# Cat Nip - 1:44
# Big Ben Chase - 5:33
# Wrap-Up - 3:08
# End Title/Goodbye So Soon - მისამღერი - 1:51

## რესურსები ინტერნეტში
* 
* 
* 
* 
* 

## სქოლიო
კატეგორია:1986 წლის ფილმები
კატეგორია:ამერიკული ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
კატეგორია:ანიმაციური ფილმების საუნდტრეკები
კატეგორია:1992 წლის საუნდტრეკები
I Might Be Wrong

„**I Might Be Wrong**“ — ბრიტანული ალტერნატიული როკ-ჯგუფ Radiohead-ის სიმღერა და სინგლი ალბომიდან *Amnesiac*. გამოვიდა 2001 წლის 4 ივნისს. სიმღერის პროდიუსერია ნაიჯელ გოდრიჩი.

## სიმღერების სია
;პრომო CD

#I Might Be Wrong (შემოკლებული) - 3:48
#I Might Be Wrong (ალბომის ვერას) - 4:52

## სქოლიო
კატეგორია:Radiohead-ის სიმღერები
კატეგორია:2000 წლის სიმღერები
კატეგორია:2001 წლის სინგლები
US-1

thumb|300px|გზატკეცილი მინიშნებულია წითლად
**US-1** (ასევე **US Route 1**), ჩრდილოეთ-სამხრეთის ჩქაროსნული საავტომობილო მაგისტრალი, რომელიც აშშ-ის აღმოსავლეთ სანაპიროს მიჰყვება და 3825 კმ-ს შეადგენს. მაგისტრალი აკავშირებს კი-უესტს, ფლორიდის უკიდურეს სამხრეთ წერტილს, ფორტ-კენტთან, მენი, კანადის საზღვართან. US-1 მეტწილად Interstate 95 გზატკეცილის პარალელურად გადის, თუმცა ის გაცილებით დასავლეთითაა ჯეკსონვილსა (ფლორიდა) და პეტერბურგს (ვირჯინია) შორის. გზატკეცილი აღმოსავლეთ სანაპიროს ძირითად მთავარ ქალაქებს აკავშირებს, მათ შორის მაიამის, ჯეკსონვილს (ფლორიდა), აუგუსტას (ჯორჯია), კოლუმბიას (სამხ. კაროლინა), კერის (ჩრდ. კაროლინა), რალეის (ჩრდ. კაროლინა), რიჩმონდს (ვირჯინია), ვაშინგტონს (კო), ბალტიმორს (მერილენდი), ფილადელფიას (პენსილვანია), ნიუარკს (ნიუ-ჯერსი), ნიუ-იორკს (ნიუ-იორკი), ნიუ-ჰეივენს (კონექტიკუტი), პროვიდენსს (როდ-აილენდი), ბოსტონს (მასაჩუსეტსი) და პორტლენდს (მეინი).

კატეგორია:აშშ-ის ჩქაროსნული მაგისტრალები
იქაბოდის და მისტერ გომბეშოს თავგადასავლები

***იქაბოდის და მისტერ გომბეშოს თავგადასავლები*** () — 1949 წლის სრულმეტრაჟიანი ანიმაციური ფილმი, რომელიც გამოუშვა Walt Disney Productions-მა, ხოლო დისტრიბუტორი იყო RKO Radio Pictures. ფილმის პირველი ნახევარი ეფუძნება კენეთ გრემის წიგნს „ქარი ტირიფებში“, ხოლო მეორე - ვაშინგტონ ირვინის „მძინარე ღრმულის ლეგენდას“.

ეს არის უოლტ დისნეის სტუდიების რიგით მეთერთმეტე სრულმეტრაჟიანი ანიმაციური ფილმი და უკანასკნელი 1940-იან წლებში. *იქაბოდის და მისტერ გომბეშოს თავგადასავლები* აგრეთვე არის სტუდიების უკანასკნელი 1977 წლის „პინი პუჰამდე“, რომელიც ერთზე მეტი ამბისგან შედგება. 

1955 წლიდან ფილმის ორივე ნაწილი სატელევიზიო ეთერში ცალ-ცალკე გადიოდა, „დისნეილენდის“ ფარგლებში. ვიდეოკასეტების გამოჩენასთან ერთად ორივე ერთად გამოიცემოდა.

## რესურსები ინტერნეტში
* 
* 
* 

კატეგორია:უოლტ დისნეის სტუდიების ანიმაციური ფილმები
კატეგორია:1949 წლის ანიმაციური ფილმები
კატეგორია:1949 წლის ფილმები
კატეგორია:ამერიკული ანიმაციური ფილმები
კატეგორია:ამერიკული ფილმები
49 მილის პანორამული გზა

thumb|გზის ნიშანი
**49 მილის პანორამული გზა** (, ასევე 49-Mile Drive) — გზა, სან-ფრანცისკოსა და მის შემოგარენში ქალაქის მთავარ ღირსშესანიშნაობებსა და ისტორიული ადგილებზე გადის.

გზა 1938 წლის 14 სექტემბერს გაიხსნა 1939 წლის გოლდენ-გეიტის საერთაშორისო ექსპოზიციისთვის და იმ დროისთვის ახალგახსნილი გოლდენ-გეიტ ბრიჯისა და ბეი ბრიჯის ხედებს უწევდა პოპულარიზაციას. გზა ტრეჟერ აილენდზე სრულდებოდა.

გზა ლურჯი და თეთრი მიმართულების ნიშნებითაა აღნიშნული. ამჟამად ის ჰეიეს სტრიტისა და ვან-ნეს ავენუეს გადაკვეთაზე იწყება, ქალაქის მერიასთან.

## რესურსები ინტერნეტში
* San Francisco Travel Association&nbsp;— 49 Mile Scenic Drive
* Mapping/GPS files of the 49-Mile Drive, with very slight modifications 
* Map of the 49 Mile Scenic Drive 

კატეგორია:სან-ფრანცისკო
კატეგორია:კალიფორნიის გზები
ბობ გელდოფი

**რობერტ ფრედერიკ ზენონ „ბობ“ გელდოფი**, ბრიტანეთის იმპერიის კავალერი (დ. 1951 წლის 5 ოქტომბერს) — ცნობილი ირლანდიელი მომღერალი, სიმღერების ავტორი, მუსიკოსი, მწერალი და სოციალური აქტივისტი-ქველმოქმედი. იგი უფრო მეტად ცნობილია, როგორც როკ-ჯგუფის The Boomtown Rats ლიდერი. გარდა ამისა, ცნობილია მის მიერ ალან პარკერის 1982 წლის ფილმში  *კედელი* განსახიერებული დრამატული როლი.

## დისკოგრაფია 
**The Boomtown Rats**
* *The Boomtown Rats* (1977)  
* *A Tonic for the Troops* (1978)
* *The Fine Art of Surfacing* (1979)
* *Mondo Bongo* (1981)
* *V Deep* (1982)
* *In the Long Grass* (1985)

**სოლო**
**Deep in the Heart of Nowhere* (1986)
**Vegetarians of Love* (1990) 
**The Happy Club* (1993) 
**Sex, Age & Death* (2002)
**How to Compose Popular Songs That Will Sell* (2010)

## რესურსები ინტერნეტში 
*ოფიციალური საიტი 

კატეგორია:დაბადებული 1951
კატეგორია:ირლანდიელი მუსიკოსები
კატეგორია:ცოცხალი ადამიანები
101 დალმაციელი (ფილმი)

***101 დალმაციელი*** (, ან ***101 Dalmatians***) — Walt Disney Productions-ის 1961 წლის ანიმაციური ფილმი, Buena Vista Pictures Distribution-ის დისტრიბუციით. იგი ეფუძნება დოდი სმითის ამავე სახელწოდების ნაწარმოებს. სიუჟეტის მიხედვით, ერთმანეთს გაიცნობენ როჯერი და ანიტა. მათ დალმაციელ ძაღლებს ასევე უყვარდებათ ერთმანეთი. მოგვიანებით მათ 15 ლეკვი ეყოლებათ, მაგრამ ოჯახს საშიშროებას უქმნის ბოროტი კრუელა დე ვილი, რომელიც ოცნებობს დალმაციელების ბეწვისგან დამზადებულ ქურქზე.

*101 დალმაციელი* კომერციულად წარმატებული იყო და სტუდია გადაარჩინა ფინანსური პრობლემებისგან, რომლებიც შეუქმნა „მძინარე მზეთუნახავმა“. გარდა კინოთეატრებიდან შემოსავლისა, კომერციული წარმატება გამოწვეული იყო სხვადასხვა ანიმაციური ტექნოლოგიის გამოყენებით, როგორიც იყო ქსეროგრაფია, აქტიურად ინტეგრირებულ კადრებში ფერების ჩასხმისას და ხატვისას.

ფილმი კინოგაქირავებაში 1969, 1979, 1985 და 1991 წლებში გავიდა. წლების შემდეგ გადაიღეს ფილმის გაგრძელებები, როგორც ანიმაციური, ასევე მხატვრული ფილმების სახით.

## რესურსები ინტერნეტში
* 
* 
* 
* 
* 

## სქოლიო
კატეგორია:ამერიკული ანიმაციური ფილმები
კატეგორია:1961 წლის ანიმაციური ფილმები
კატეგორია:1961 წლის ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
კატეგორია:კომიქსებად ადაპტირებული ფილმები
კატეგორია:ამერიკული საბავშვო ანიმაციური კომედიური ფილმები
კატეგორია:ამერიკული საბავშვო ანიმაციური სათავგადასავლო ფილმები
ძიმუ

მინი|იმპერატორი ძიმუ
**იმპერატორი ძიმუ** ან **ძინმუ** () — იაპონიის ლეგენდარული დამაარსებელი და პირველი იმპერატორი. ეპოს კოძიკის მეორე განყოფილების თანახმად, იგი დაიბადა 711 წლის 1 იანვარს ჩვენ წელთაღრიცხვამდე და გარდაიცვალა ძვ. წ. 585 წლის 11 მარტს. სინტოიზმში ძიმუ ითვლება მზის ღმერთის, ამატერასუ ომიკამის, შვილიშვილად. თვითონ ძიმუ ითვლება მნიშვნელობით მეორე ღვთაებად.

ისტორიკოსთა უმრავლესობა უარყოფს ძიმუს არსებობას როგორც ასეთს და მთელს პერიოდს მასთან დაკავშირებულს. მისი არსებობა ისტორიულად არ დასტურდება. პირველი ისტორიულად დადასტურებული იაპონელი მონარქი არის იმპერატორი კიმეი (509–571).

ძიმუს ქმედებებზე არსებული მოთხრობები ასახავენ იაპონური ტომების მიგრაციის პროცესებს, ტომთა კავშირის შექმნას. მეცნიერება ამ პროცესებს ჩვენი ერის დასაწყისით ათარიღებს. ლეგენდა მოგვითხრობს, რომ ძიმუ ჰიმუკიდან, კიუსუს კუნძულიდან, საიდანაც მისი წინაპრები ციდან ჩამოვიდნენ, ილაშქრა კუნძულ ჰონსიუზე. იმპერატორ ძიმუს ძვ. წ. 660 წელს გამეფებასთან დაკავშირებულია იაპონიის ყველაზე ცბობილი დღესასწაული – კიგენსეცუ, რომლის ზეიმი დაიწყეს 1872 წელს და ზეიმობდნენ 11 თებერვალს.

ძიმუს გამეფების 2600 წლის აღსანიშნავად 1940 წლის 27 სექტემბერს იაპონიამ ხელი მოაწერა გერმანიასთან და იტალიასთან სამთა პაქტს. ოფიციალური პროპაგანდა აქტიურად იყენებდა ძიმუს დევიზს – **„მსფოლიოს რვა კუთხის შეგროვება ერთი სახურავის ქვეშ”** (ჰაკ-კო იტი-უ). ეს დევიზი გამოიყენებოდა სხვა ქვეყნებზე აგრესიის იდეოლოგიური გამართლებისთვის.

დღესასწაული გაუქმდა ამერიკული ოკუპაციური ძალების ბრძანებით იაპონიის მეორე მსოფლიო ომში დამარცხების გამო. იგი აღადგინეს 1966 წელს, თუმცა სხვა სახელი დაარქვეს – კენკოკუ კინენბი – სახელმწიფოს შექმნის დღე.

## იხილეთ აგრეთვე
* იაპონიის იმპერატორების სია

## რესურსები ინტერნეტში 
* ძიმუს დეტალური პროფილი 
* ლეგენდა ძიმუს შესახებ 

## სქოლიო 
კატეგორია:დამფუძნებელი მონარქები
კატეგორია:იაპონიის მითური იმპერატორები
ოქროს კარიბჭის საერთაშორისო ექსპოზიცია

**გოლდენ გეიტის საერთაშორისო ექსპოზიცია** (1939-40), მსოფლიო ექსპოზიცია, ჩატარდა სან-ფრანცისკოს, კალიფორნია, ტრეჟერ-აილენდზე და სხვა მიღწევებთან ერთად, ქალაქის ორი ახალაგებული ხიდის აღნიშვნას მიეძღვნა. სან-ფრანცისკო - ოკლენდ-ბეის ხიდი 1936 წელს გაიხსნა, ხოლო გოლდენ გეიტის ხიდი კი 1937 წელს. ექსპოზიცია 1939 წლის 18 თებერვალს გაიხსნა და 29 ოქტომბრამდე გასტანა. 1940 წლის 25 მაისს ის ხელახლა გაიხსნა და 29 სექტემბერს დაიხურა.

ტრეჟერ-აილენდი, სრულიად ბრტყელი, ხელოვნური კუნძული მიმაგრებული ერბა-ბუენას კუნძულთან,  სპეციალურად ექსპოზიციისთვის შექმნეს ადგილას, სადაც ბეი-ბრიჯის ოკლენდისა და სან-ფრანცისკოს ფრთები უერთდება ერთმანეთს. ფედერალური მთავრობის მიერ აგებული ტრეჟერ-აილენდი პან-ამერიკენ პასიფიკ რიმის სამსახურის აეროპორტი უნდა გამოხდარიყო. საომარი პირობების გამო ის საზღვაო ფლოტის ბაზად გადაკეთდა, სადაც 1941-97 წლებში აშშ-ის ფლოტი იყო დაბანაკებული.

ექსპოზიციის თემა იყო "წყნარი ოკეანის ლამაზმანი" (Pageant of the Pacific) და მასზე ძირითადად წყნარი ოკეანის მოსაზღვრე ქვეყნების მიერ წარმოებული საქონელი იყო გამოფენილი. თემის ფიზიკურ სიმბოლოს წარმოადგენდა "მზის კოშკი", გიგანტური, 80 ფუტის სიმაღლის წყნარი ოკეანის ქალღმერთი "პაციფიკის" ქანდაკება.

კატეგორია:მსოფლიო გამოფენები
კატეგორია:სან-ფრანცისკო
ლუიზიანის შესყიდვის ექსპოზიცია

thumb|300px|აღმ. ლაგუნა, სენტ-ლუისის ქანდაკება, განათლებისა და მანუფაქტურის სასახლეები და უკაბელო ტელეგრაფის კოშკი.
**ლუიზიანის შესყიდვის ექსპოზიცია**, უკეთ ცნობილი როგორც **სენტ-ლუისის მსოფლიო გამოფენა** (ინგლ. Louisiana Purchase Exposition, ან Saint Louis World's Fair) — საერთაშორისო ექსპოზიცია, ჩატარებული 1904 წელს სენტ-ლუისში, მისური, აშშ.

## ისტორია 
1904 წელს სენ-ლუისმა უმასპინძლა მსოფლიოს საერთაშორისო გამოფენაზე. ექსპოზცია ლუიზიანის შესყიდვის (1803) ასი წლისთავის აღსანიშნავად ჩატარდა. ის ერთი წლით გვიან, 1904 წლის 30 აპრილს გაიხსნა და 1 დეკემბრამდე გასტანა. აღსანიშნავია, რომ სენტ-ლუისში ყოველწლიური ექსპოზიცია 1884 წლიდან ტარდებოდა, სადაც სასოფლო-სამეურნეო და მეცნიერეული მიღწევების აღნიშვნა ხდებოდა, თუმცა 1904 წელს მსოფლიო გამოფენის გამო იგი არ გადაიდო.

გამოფენისთვის გამოყოფილი 4,9კმ² ფართი, რომლის დიზაინი ჯორჯ კელსერმა გადაწყვიტა, ამჟამად ფორესტ-პარკსა და ვაშინგტონის უნივერსიტეტის კამპუსს უჭირავს, და უდიდესი გამოფენა იყო ამ დრომდე. 1500 შენობა-ნაგებობა ერთმანეთთან 120 კმ საავტომობილო და საფეხმავლო გზებით იყო დაკავშირებული. ამბობდნენ, რომ შეუძლებელი იყო ყველაფრის ზერელედ დანახვაც კი ერთი კვირის განმავლობაში. მხოლოდ სოფლის მეურნეობის სასახლეს 324.000 მ² ფართი ეჭირა.

გამოფენაზე მონაწილეობა 62 უცხო ქვეყანამ, აშშ-ის მთავრობამ და მაშინდელი 45 შტატიდან 43-მა მიიღო. მონაწილეთა შორის იყო საწარმოები, ქალაქები, კერძო ორგანიზაციები და კორპორაციები, თეატრალური დასები და სამუსიკო სკოლები. ზოგი მათგანი რეკლამის ხასიათს ატარებდა, ზოგი შემეცნებით-საგანმანათლებლო, ზოგიც პროპაგანდის, ხოლო ზოგიერთი კი მხოლოდ გასართობს.

კატეგორია:სენტ-ლუისი
კატეგორია:მსოფლიო გამოფენები
ტაისიო

მინი|იმპერატორის პორტრეტი (1912)

**იმპერატორი ტაისიო** (, დ. 31 აგვისტო, 1879 — გ. 25 დეკემბერი, 1926) — იაპონიის 123-ე იმპერატორი ტრადიციული ქრონოლოგიის მიხედვით. იგი მეფობდა 1912 წლის 30 ივლისიდან მის გარდაცვალებამდე 1926 წლის 25 დეკემბრამდე.

იმპერატორის საკუთარი სახელი იყო იოსიჰიტო (嘉仁). ტრადიციის მიხედვით, გამეფების შემდეგ იმპერატორს არ აქვს სახელი და მას უბრალოდ *იმპერატორს* უწოდებენ. რადგანაც იგი მეფობდა ტაისიოს პერიოდში, იგი გახდა ცნობილი როგორც იმპერატორი ტაისიო.

იგი დაიბადა ტოკიოში 1879 წლის 31 აგვისტოს. იოსიჰიტო გამოცხადდა ტახტის მემკვიდრედ 1889 წლის 3 ნოემბერი. 1900 წლის 10 მაისს იგი დაქორწინდა დედოფალ სადაკოზე.

ტაისიო ავიდა ტახტზე 1912 წლის 30 ივლისს. პირველი მსოფლიო ომის დროს ტაისიომ, როგორც მოკავშირე ქვეყნის ლიდერმა, მიიღო ბრიტანეთის მარშალის წოდება. გარდაიცვალა ტოკიოში, 1926 წელს.

## სქოლიო 
## ლიტერატურა 
* ედვარდ საიდენსტიკერი, . (1990). *ტოკიოს აღმავლობა.* ნიუ იორკი: ალფრედ კნოფი. 10-ISBN 0-394-54360-2; 13-ISBN 978-0-394-54360-4 (cloth) [გადმობეჭდილია ჰარვარდის უნივერსიტეტის ტიპოგრაფიის მიერ, Cambridge, 1991: 10-ISBN 0-674-89461-8; 13-ISBN 978-0-674-89461-7 (paper)]
* ბიქსი, ჰერბერტ ბიქსი; *ჰიროჰიტო და თანამედროვე იაპონიის შექმნა*. Harper Perennial (2001). ISBN 0-06-093130-2
* Fujitani,T. *Splendid Monarchy: Power and Pageantry in Modern Japan*. University of California Press; Reprint edition (1998). ISBN 0-520-21371-8
* დონალდ კინი. *იაპონიის იმპერატორი: მეიძი და მისი სამყარო*. კოლუმბიის უნივერსიტეტი (2005). ISBN 0-231-12341-8

კატეგორია:იაპონიის იმპერატორები
კატეგორია:დაბადებული 1879
კატეგორია:გარდაცვლილი 1926
კატეგორია:გარდაცვლილი 25 დეკემბერი
კატეგორია:დაბადებული 31 აგვისტო
კატეგორია:წმინდა ანდრია პირველწოდებულის ორდენის კავალრები
მხიარულები და უდარდელები

***მხიარულები და უდარდელები*** — 1947 წლის სრულმეტრაჟიანი ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. ფილმში შეტანილია ორი სიუჟეტი - „ბონგო“  და „მიკი და ლობიოს ღერო“. „მხიარულები და უდარდელები“ დისნეის სტუდიების რიგით მეცხრე სრულმეტრაჟიანი ანიმაციური ნამუშევარია და მეოთხე ანთოლოგიურ ფილმებში, რომლებიც სტუდიამ 1940-იანებში გამოუშვა, რათა მეორე მსოფლიო ომის დროს არსებული ხარჯები აენაზღაურებინა. ამ ანთოლოგიური ფილმების გამოშვებით, რომლებიც აგებული იყო სხვადასხვა ეპიზოდზე, დაფინანსდა „კონკიას“ და რამდენიმე შემდგომი ფილმის წარმოებაც.

ფილმის პირველი მონაკვეთის, „ბონგოს“ წარმდგენია კალია ჯიმინი, ხოლო მთხრობელი — დინა შორი. ეს ეპიზოდი ეფუძნება „დათუნია ბონგოს“ (სინკლერ ლუისი) და მაყურებელს მოუთხრობს ცირკის დათვის შესახებ, რომელსაც თავისუფლება სურს. იგი საბოლოოდ, გარბის და ტყეში შეუყვარდება დათვი ლულუბელი, თუმცა აღმოჩნდება, რომ საკუთარი ერთგულება უნდა დაუმტკიცოს. მეორე ეპიზოდს, „მიკი და ლობიოს ღეროს“, წარადგენს ედგარ ბერგენი. იგი არის ზღაპრის „ჯეკი და ლობიოს ღეროს“ გადმოცემა, მიკი მაუსის, დონალდ დაკის და გუფის მონაწილეობით. სიუჟეტით მიხედვით, ეს სამი ცაში აღმოაჩენს გოლიათ უილის სასახლეს, სადაც მიაღწევენ ვეებერთელა ლობიოს ღეროს დახმარებით. იმისათვის, რომ დაიბრუნონ მშობლიური ველი, უნდა შეებრძოლონ გაუმაძღარ, მაგრამ საყვარელ გოლიათს. „მიკი და ლობიოს ღერო“ იყო უკანასკნელი შემთხვევა, როდესაც დისნეიმ თავად გაახმოვანა მიკის პერსონაჟი, ვინაიდან დაკავებული იყო სხვა პროექტებითაც. მოგვიანებით მას ჩაენაცვლა ჯიმი მაკდონალდი, რომელიც ხმოვან ეფექტებზეც მუშაობდა.

## რესურსები ინტერნეტში 
* 
* 
* 
* 

## სქოლიო
კატეგორია:1947 წლის ფილმები
კატეგორია:ამერიკული ანიმაციური ფილმები
კატეგორია:ამერიკული ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
კატეგორია:1947 წლის ანიმაციური ფილმები
ჰანედის აეროპორტი

მინი|ზედამხედველი კოშკი
 (IATA: HND, ICAO: RJTT) — ტოკიოში, იაპონიაში, სპეციალურ რაიონ ოტაში განთავსებული ერთ-ერთი უდიდესი აეროპორტი. ასევე ატარებს ტოკიოს საერთაშორისო აეროპორტის სახელს ().

ჰანედა თავდაპირველად იყო ტოკიოს რეგიონის პირველი აეროპორტი, თუმცა დღეს იგი იყოფს ამ როლს ნარიტას საერთაშორისო აეროპორტთან. ჰანედა იღებს ყველა შიდა რეისს, ხოლო ნარიტა ყველა საგარეოს. ამავდროულად ჰანედა იღებს ყველა რეისს სეულიდან, შანჰაიდან და ჰონკონგიდან. იაპონიის პარლამენტი აპირებს რეისების რაოდენობის გაზრდას მომავალში, და ასევე გაზარდოს ადგილობრივი რეისების რაოდენობა არა პიკის საათებში.

thumb|left|საზაფხულო ველი ჰანედაში 1938 წელს
ჰანედას აეროპორტმა გაუშვა 85,408,975 მილიონი მგზავრი 2017 წელს. მგზავრთაბრუნვით ეს არის ყველაზე დიდი აეროპორტი აზიაში და სიდიდთ მეოთხე აეროპორტი მსოფლიოში. ჰანედა არის ორი დიდი იაპონური კომპანიის — Japan Airlines და All Nippon Airways ბაზა.  

აეროდრომი ჰანედა  პირველად გაიხსნა 1931 წელს თანამედროვე კომპლექსის სამხრეთ ნაწილში.

## რესურსები ინტერნეტში 
* ოფიციალური საიტი  
* ინფორმაცია ტოკიოს აეროპორტის შესაახებ
* გადაღება კოსმოსიდან

## სქოლიო 
კატეგორია:საერთაშორისო აეროპორტები
კატეგორია:იაპონიის აეროპორტები
ჭივჭავი (მრავალმნიშვნელოვანი)

**ჭივჭავი** შეიძლება აღნიშნავდეს:

* ჭივჭავი ― ბეღურასნაირთა რიგის ფრინველი;
* ჭივჭავი — ფრინველთა გვარი მთიულასებრთა ოჯახისა;
* ჭივჭავი ― სოფელი თეთრიწყაროს მუნიციპალიტეტში.

## იხილეთ აგრეთვე
* ჭივჭავა ― მდინარე თეთრიწყაროს მუნიციპალიტეტში.
ფანტაზია 2000

***ფანტაზია 2000*** () — Walt Disney Feature Animation-ის 1999 წლის ანიმაციური ფილმი. მისი დისტრიბუტორი იყო Buena Vista Pictures. იგი არის ფილმის „ფანტაზია“ გაგრძელება და დისნეის 38-ე სრულმეტრაჟიანი ანიმაციური ფილმი. ისევე, როგორც წინამორბედი, „ფანტაცია 2000“-ც შედგება ანიმაციური ეპიზოდებისგან კლასიკური მუსიკის თანხლებით. დონ ჰენის მიერ გადაღებულ ჩანართებში მონაწილეობენ ცნობილი მსახიობები - სტივ მარტინი, კუინსი ჯოუნსი, ანჯელა ლენსბერი, ჯეიმზ ერლ ჯოუნსი, ბეტი მიდლერი, იცხაკ პერლმანი, პენი და ტელერი.

რამდენიმე წარუმატებელი მცდელობის შემდეგ, უოლტ დისნეის კომპანიამ იდეა გააცოცხლა მას შემდეგ, რაც 1984 წელს კომპანიის მთავარი აღმასრულებელი დირექტორი გახდა მაიკლ აისნერი. 1991 წელს პირველი „ფანტაზიის“ ვიდეოზე გამოცემის წარმატებამ იგი დაარწმუნა, რომ გაგრძელებით დაინტერესება არსებობდა, ამიტომ მან როი ედვარდ დისნეი დანიშნა აღმასრულებელ პროდიუსერად. ფილმის რვა ეპიზოდიდან ექვსის მუსიკას ასრულებს ჩიკაგოს სიმფონიური ორკესტრი, ჯეიმზ ლევინის ხელმძღვანელობით. მასში აგრეთვე შეტანილია 1940 წლის „ფანტაზიის“ ეპიზოდი, „ჯადოქრის შეგირდი“. ყოველი ახალი ეპიზოდი შეიქმნა ტრადიციული ანიმაციის კომპიუტერულთან შეზავებით.

„ფანტაზია 2000“-ს პრემიერა გაიმართა 1999 წლის 17 დეკემბერს, ნიუ-იორკის კარნეგი-ჰოლში, საკონცერტო ტურნეს ფარგლებში, რომელშიც ასევე შედიოდა ლონდონი, პარიზი, ტოკიო და პასადენა (კალიფორნია). ფილმი 2000 წლის 1 იანვრიდან 30 აპრილამდე მსოფლიო მასშტაბით აჩვენეს IMAX-ის 75 კინოთეატრში (ეს იყო პირველი სრულმეტრაჟიანი ანიმაციური ნამუშევარი ამ ფორმატით). 2000 წლის 16 ივნისს იგი სტანდარტული სახის კინოთეატრებშიც გამოვიდა. კრიტიკოსების ნაწილმა იგი დადებითად შეაფასა, თუმცა სხვებმა აღნიშნეს უსწორმასწორო ხარისხი. 80-85 მილიონი აშშ დოლარის ბიუჯეტით, ფილმმა მსოფლიო მასშტაბით 90.8 მილიონი აშშ დოლარი შეაგროვა.

## რესურსები ინტერნეტში
* 
* 
* 
* 
* 
* 
* 

## სქოლიო
კატეგორია:1999 წლის ფილმები
კატეგორია:1999 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
Eye of the Beholder (სიმღერა)

„**Eye of the Beholder**“ — ამერიკული მძიმე მეტალ ჯგუფ მეტალიკის პირველი სინგლი და მესამე სიმღერა მათივე მეოთხე სტუდიური ალბომი *...And Justice for All*.

## ტექსტი და მუსიკა 
Eye of the Beholder გამოვიდა სინგლის სახით Harvester of Sorrow-ს მაგივრად ამერიკაში (სინამდვილეში მეტალიკის სინგლის One შემდეგ), მაგრამ მარცხი განიცადა ჩარტებში. ამ სინგლის B-მხარეზე Budgie-ის სიმღერის Breadfan ქავერია.

სიმღერის ტექსტი ეხება სიტყვის თავისუფლებაზე დაწესებულ შეზღუდვებს, შეზღუდულ თავისუფლებას სასამართლო სისტემებში, არჩევანის თავისუფლებას. მასში გამოთქმულია პროტესტი კანონის მიერ თავისუფლების შეზღუდვის წინააღმდეგ. აღსანიშნავია, რომ სათაური არ გვხვდება ტექსტში. იგი მომდინარეობს ფრაზიდან „Beauty is in the eye of the beholder“, რაც ნიშნავს, რომ სხვადასხვა ადამიანი სხვადასხვაგვარად აღიქვამს სიტუაციას. Eye of the Beholder ყოველთვის შეადგენდა მეტალიკის პოპურების ნაწილს ალბომიდან *...And Justice for All* და ხშირად იკვრებოდა მეტალიკის კონცერტებზე 1990-იანების განმავლობაში როგორც სრული სიმღერების დაკვირის ალტერნატივა. ერთ-ერთი ასეთი პოპური Justice Medley ჩაწერილია მათ 1993 წლის საკონცერტო ალბომში *Live Shit: Binge & Purge*.

## ტრიბუტ ვერსიები 
*ჯგუფმა In Flames ჩაწერა ამ სიმღერის ქავერი მეტალიკისადმი მიძღვნილი ალბომისთვის *A Tribute to the Four Horsemen*. ეს ვერსია შეტანილია ასევე ამ ჯგუფის ხელახლა გამოცემულ მეორე ალბომში *Subterranean*.
*ამ სიმღერის ქავერი გამოჩნდა ასევე მეტალიკისადმი მიძღვნილ ალბომში *Metallic Attack: Metallica - The Ultimate Tribute*, შესრულებული ჯგუფ Life After Death-ის მიერ, ჯგუფის, რომელიც ჩამოაყალიბა ფილ სანდოვალმა მას მერე, რაც წამოვიდა ჯგუფიდან Armored Saint.

## სიმღერების სია 
## პერსონალი 
* ჯეიმზ ჰეტფილდი&nbsp;— წამყვანი ვოკალი, რიტმული გიტარა
* კირკ ჰემეტი&nbsp;— წამყვანი გიტარა
* ჯეისონ ნიუსტედი&nbsp;— ბას-გიტარა, დამატებითი ვოკალი
* ლარს ულრიხი&nbsp;— დრამები, დასარტყმელი საკრავები

## სქოლიო 
კატეგორია:მეტალიკის სიმღერები
კატეგორია:1988 წლის სინგლები
კატეგორია:თრეშ მეტალ სიმღერები
კატეგორია:1988 წლის სიმღერები
ალისა საოცრებათა ქვეყანაში (1951 წლის ფილმი)

***ალისა საოცრებათა ქვეყანაში*** () — Walt Disney Productions-ის 1951 წლის სრულმეტრაჟიანი ანიმაციური ფილმი. იგი არის რიგით მეცამეტე უოლტ დისნეის სტუდიების ანიმაციური სრულმეტრაჟიანი ფილმების სერიაში და ლუის კეროლის ორ წიგნს, ციკლიდან „ალისას თავგადასავლები საოცარ ქვეყანაში“.

უოლტ დისნეიმ *ალისას* ეკრანიზაცია პირველად წარუმატებლად სცადა 1930-იანებში. 1940-იანებში იგი თავის ჩანაფიქრს დაუბრუნდა. თავდაპირველად დაგეგმილი იყო, რომ ეს იქნებოდა ფილმი ცოცხალი მოქმედების და ანიმაციის შერწყმით, თუმცა 1946 წელს ჩამოყალიბდა საბოლოო კონცეფცია. შემდგომში სიმღერა ამ ფილმიდან, „Alice in Wonderland“, ჯაზურ სტანდარტადაც იქცა. „ალისა საოცრებათა ქვეყანაში“ დროს უსწრებდა და ბევრის აზრით, დისნეის ანიმაციური კლასიკის ნაწილია. შემდგომში შეძენილი საკულტო სტატუსით, იგი ითვლება „ალისას“ ერთ-ერთ საუკეთესო კინოადაპტაციად, თუმცა პირველწყაროსგან ნაწილობრივ განსხვავდება.

## მუსიკა
### საუნდტრეკი
# Main Title (Alice in Wondlerland)
# Pay Attention/In a World of My Own
# I'm Late
# Curiosity Leads to Trouble/Simply Impassable
# The Sailor's Hornpipe/The Caucus Race
# We're Not Waxworks
# How D'Ye Do and Shake Hands/Curious?
# The Walrus and the Carpenter
# Old Father William
# Mary Ann!/A Lizard with a Ladder/We'll Smoke the Blighter Out
# The Garden/All in the Golden Afternoon
# What Genus Are You?
# A-E-I-O-U (The Caterpillar Song/Who R U)
# A Serpent!
# Alone Again/'Twas Brillig/Lose Something
# The Mad Tea Party/The Unbirthday Song
# The Tulgey Wood
# Very Good Advice
# Whom Did You Expect
# Painting the Roses Red/March of the Cards
# The Queen of Hearts/Who's Been Painting My Roses Red?
# A Little Girl/Let the Game Begin/I Warn You Child
# The Trial/The Unbirthday Song (Reprise)/Rule 42/Off with Her Head/The Caucus Race

## რესურსები ინტერნეტში 
* 
* 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1951 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:1951 წლის ფილმები
კატეგორია:ამერიკული ფილმები
კატეგორია:Walt Disney Pictures-ის ფილმები
კატეგორია:ამერიკული სათავგადასავლო ფენტეზი ფილმები
კატეგორია:ამერიკული საბავშვო ანიმაციური ფენტეზი ფილმები
კატეგორია:ამერიკული საბავშვო ანიმაციური სათავგადასავლო ფილმები
ლედი და მაწანწალა

***ლედი და მაწანწალა*** () — Walt Disney Productions-ის 1955 წლის ანიმაციური ფილმი, Buena Vista Distribution-ის დისტრიბუციით, რიგით მეთხუთმეტე დისნეის სრულმეტრაჟიანი ანიმაციური ფილმების სერიაში. ეს არის კინოს ისტორიაში პირველი ანიმაციური ფილმი, რომელიც CinemaScope-ის ფართო ეკრანისთვის შეიქმნა. აგრეთვე, ეს იყო უოლტ დისნეის პირველი სრულმეტრაჟიანი ანიმაციური ფილმი, რომელიც მთლიანად ძაღლებს მიეძღვნა.

სიუჟეტის მიხედვით, ინგლისური კოკერ-სპანიელი „ლედი“ გაიცნობს ქუჩის ძაღლ „მაწანწალას“, რომელიც თავდავიწყებით უყვარდება.

ფილმი ეფუძნება უორდ გრინის მოთხრობას „ბედნიერი დენი, ცინიკური ძაღლი“. 2001 წელს პირდაპირ ვიდეოზე გამოვიდა მისი გაგრძელება, „ლედი და მაწანწალა II: ცელქის თავგადასავალი“.

## საუნდტრეკი 
## რესურსები ინტერნეტში 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1955 წლის ფილმები
კატეგორია:1955 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:Walt Disney Pictures-ის ფილმები
ბეიკერი (კუნძული)

**კუნძული ბეიკერი** () — არაინკორპორირებული არაორგანიზებული სტატუსის () მქონე ამერიკის შეერთებული შტატების დაუსახლებელი ტერიტორია წყნარ ოკეანეში, რომელიც იმყოფება შინაგან საქმეთა სამინისტროს დაქვემდებარების ქვეშ. ბეიკერი წარმოადგენს ატოლს, რომელიც ეკვატორის სიახლოვეს მდებარეობს, ამ ტერიტორიიდან 3100 კილომეტრში მდებარეობს ჰავაის შტატის ადმინისტრაციული ცენტრი ჰონოლულუ. ბეიკერიდან ჩრდილოეთით 68 კილომეტრში არის კუნძული ჰოულენდი.

## გეოგრაფია 
ბეიკერის ფართობია 1,64 კმ², სანაპიროს სიგრძე შეადგენს 4800 მეტრს. ამ ტერიტორიის უმაღლესი წერტილია 8 მეტრი. აქ კლიმატი ეკვატორულია. კუნძულზე მთელი წლის განმავლობაში დღის ტემპერატურა შეადგენს დაახლოებით +30 °C, ხოლო ჰაერის ტენიანობა პრაქტიკულად 90 % დაბლა არ ეშვება. რელიეფი დაბალი და ქვიშიანია ხეების გარეშე. მტკნარი წყალი პრაქტიკულად არ არის. ბეიკერზე არსებული მცენარეებიდან ძირითადად აღსანიშნავია ბუჩქები, რაც შეეხება ცხოველთა სამყაროს, კუნძულზე მრავალი ზღვის ფრინველი ცხოვრობს.

## ისტორია 
ბეიკერი აღმოაჩინეს 1818 წელს. აშშ-მა გუანოს კანონზე დაყრდნობით, რომელიც ქვეყანაში მიღებული იქნა 1856 წელს, კუნძულზე თავისი უფლებები 1857 წელს გამოაცხადა. 1886 წლიდან 1934 წლამდე ბეიკერს ჰქონდა ბრიტანეთის ზღვისიქითა ტერიტორიის სტატუსი. ორივე ქვეყანა აწარმოებდა გუანოს მოპოვებას. კუნძულის ათვისება შეწყდა მეორე მსოფლიო ომის დაწყებისთანავე.

თანამედროვე პერიოდში აშშ-ს აქ უკავია თავისი განსაკუთრებული ეკონომიკური ზონა რადიუსით 200 საზღვაო მილი.

## სქოლიო
კატეგორია:აშშ-ის კუნძულები
კატეგორია:აშშ-ის კუნძულოვანი ტერიტორიები
კატეგორია:ოკეანეთის კუნძულები
კატეგორია:კუნძულები ანბანის მიხედვით
კოლორადო

[thumb|300px|მდინარე კოლორადო [არიზონა|არიზონას შტატში]]

**კოლორადო** (, ) — მდინარე ამერიკის შეერთებული შტატების სამხრეთ-დასავლეთით და მექსიკის ჩრდილოეთით, მისი სიგრძე შეადგენს 2 330 კილომეტრს. სათავეს იღებს კლდოვანი მთებიდან, გადაკვეთს არიზონის უდაბნოს და ჩაედინება კალიფორნიის ყურეშე. იმის გამო, რომ მდინარის წყალი ფართოდ გამოიყენება სოფლის მეურნეობაში, ის ხშირად კალიფორნიის ყურემდე ვერ აღწევს.

მდინარე კოლორადოს აუზის ფართობი შეადგენს — 629&nbsp;100 კმ²-ს. აქ აგებულია მრავალი კაშხალი. 1907 წელს აქ აშენდა პირველი კაშხალი. ხოლო 1933 წელს სწორედ კოლორადოზე აიგო ჰუვერის კაშხალი.

## რესურსები ინტერნეტში 
* მდინარე კოლორადო – ენციკლოპედია ბრიტანიკა 

კატეგორია:მექსიკის მდინარეები
კატეგორია:აშშ-ის მდინარეები
ანგელოზის თმა

**ანგელოზის თმა** — წებოვანი, ბოჭკოვანი ნივთიერება, რომელიც თვითმხილველთა თქმით დაკავშირებული არის უცხოპლანეტლებთან. აღწერისას მას ადარებენ ნივთიერებას, რომელიც წააგავს ობობის ქსელს ან ჟელეს. მის შესახებ ცნობები უკავშირდება აგრეთვე ღვთისმშობლის გამოცხადებასაც.

ამგვარი სახელი მას უწოდეს თხელი თმისა და ობობის ქსელისადმი მსგავსების გამო. ამბობენ, რომ *ანგელოზის თმა* ფორმირების შემდეგ მალევე ორთქლდება და იშლება. ერთ-ერთი თეორიის თანახმად ეს არის იონიზირებული ჰაერისა და ელექტრომაგნიტური ველის ნალექი, რომელიც გარს აკრავს ამოუცნობ მფრინავ ობიექტს.

## ამო
უკვე მრავალი მოხსენება გაკეთდა მთელ მსოფლიოში *ანგელოზის თმების* ჩამოცვენის შესახებ.

ამის შესახებ იუწყებოდნენ 1917 წლის 13 სექტემბერსა და ოქტომბერში მომხდარი ე.წ. ფატიმას საოცრების დროს.

ყველაზე ცნობილია შემთხვევაა მოხდა 1952 წელს ოლორონში, საფრანგეთი, როდესაც უღრუბლო ციდან ცვიოდა "დიდი ფანტელები".

1954 წლის 27 ოქტომბერი. ჯენარო ლუცეტი და პიეტრო ლასტრუჩი იდგნენ ვენეციაში, წმინდა მარკოზის მოედანზე განლაგებული სასტუმროს აივანზე, როდესაც ცაზე დაინახეს ორი მფრინავი *მანათობელი სხეული*, რომლებიც ტოვებდნენ კვალს *ანგელოზის თმებისგან*.

პორტუგალიის ქალაქ ევორაში 1959 წლის 2 ნოემბერს ანგელოზის თმები შეგროვებულ და მიკროსკოპში გაანალიზებულ იქნა ჯერ ადგილობრივი სკოლის დირექტორის, შემდეგ კი შეიარაღებული ძალების ტექნიკოსთა და ლისაბონის უნივერსიტეტის მეცნიერთა მიერ. 

## რესურსები ინტერნეტში
* ანგელოზის თმა
* ავსტრალია 2015 წელს 

## სქოლიო
კატეგორია:ღვთისმშობელი
ბინდის საგა: დაბნელება

„**ბინდის საგა: დაბნელება**“ () — მესამე ფილმი სტეფანი მეიერის ვამპირული რომანების ეკრანიზაციების სერიაში. იგი ეფუძნება რომანს „დაბნელება“. ფილმში მთავარ როლებს ასრულებენ კრისტენ სტიუარტი, რობერტ პეტინსონი და ტეილორ ლოტნერი. ფილმის სცენარის ავტორია მელისა როზენბერგი.

გადაღებები მიმდინარეობდა 2009 წლის 17 აგვისტოდან იმავე წლის ოქტომბრამდე. ბრაის დალას ჰოვარდმა შეცვალა რეიჩელ ლეფევრი ვიქტორიას როლში.

ფილმი გამოვიდა 2010 წლის 30 ივნისს. საგულისხმოა, რომ ეს არის საგის პირველი ფილმი, რომელიც IMAX-ის ტიპის კინოთეატრებში იქნა ნაჩვენები. გამოსვლიდან ერთ დღეში მისმა შემოსავალმა შეადგინა 30 მილიონი აშშ დოლარი, ამ დროისთვის კი 698.5 მილიონ დოლარს შეადგენს.

## სიუჟეტი 
სახლის გზაზე მიმავალ რაილის ვიქტორია ვამპირად გარდაქმნის .ამის საშუალებით იგი შექმნის მრავალკაციან არმიას,რომელიც ბელაზე ნადირობს.ამის გამო სიეტლის შტატში მკვლელობები მიმდიანრეობს, კალენების კლანი ცდილობს პრობლემა მოაგვაროს. გამოსაშვებ საღამოზე ელისი იხილავს არმიას რომელიც პირდაპირ სიეტლში მოემართება. ამის გამო დაიდება შეათანხემბა ვამპირებსა და მაქციებს შორის. წინა დღეს მათ ივარჯიშეს და ინადირეს, მომდევნო დღეს კი ბელას სუნის გამო შეზღუდულად, ბრძოლის ველი აირჩიეს.ჯეიკობის მძაფრმა სუნმა ბელას სუნი გადაფარა, ამიტომ ჯეიკობი წაიყვანს ბელას მთაში, სადაც მათ ედვარდი დახვდებათ. ამ დროს კი ვიქოტრიას არმია მოვიდა, კალნები დაწინაურდნენ, მაგრამ როცა არმიაც შეტევაზე გადავიდე მაქციები ჩაერთვნენ ბრძოლაში.საბოლოოდ არმია დამარცხდება და კალენები მოიგებენ ამ ბრძოლას. თუმცა ამ დროს ვიქოტორიამ და რაილიმ ბელას მიაგნეს. ამის გამო გაიმართება ბრძოლა ერთი კალენსა და ორ ვამპირს შორის. რაილიმ მოახერხა ედავარდის დაჭერა და ისისიყო ვიქტორიას თავი უნდა მოეგლიჯა რომ...ბელამ ხელი გაიჭრა, სისხლის სუნმა ამ ორ ვამპირს თავგზა აუბნია და მას დაედევნა,მაგარმ გვიანღა იყო ედვარდმა ორივე დახოცა. ედევარდი და ბელა ბრძოლის ველზე ჩავიდნენ, რადგან ელისმა ვოლტურების გამოჩენა დაინახა. სასწრაფოდ მოაშორეს მაქციები იქაურობას, ამ დროს ჯეიკობი ძლიერ დაშავდა. ამასობაში ვოლტურებიც მოვიდნენ, მათ ჩხუბი არ დაუწყიათ პირიქით აქეს ისინი. საბოლოოდ ბელა ედვარდს ცოლობაზე დათანხმდება და მისგან ბეჭედს მიიღებს.

## მუსიკა 
## რესურსები ინტერნეტში
* 
* 
* 
* 
* 

## სქოლიო 
კატეგორია:2010 წლის ფილმები
კატეგორია:ამერიკული ფილმები
კატეგორია:ბინდი (ფილმების სერია)
კატეგორია:Summit Entertainment-ის ფილმები
კატეგორია:IMAX-ის ფილმები
კატეგორია:ამერიკული ფილმები თინეიჯერული რომანსის შესახებ
კატეგორია:2010-იანი წლების ფილმები თინეიჯერული რომანსის შესახებ